L 357/36 Den Europæiske Unions Tidende 2.12.2004 KOMMISSIONEN KOMMISSIONENS BESLUTNING af 7. maj 2004 om Tysklands statsstøtte til Fairchild Dornier GmbH (Dornier) (meddelt under nummer K(2004) 1621) (Kun den tyske udgave er autentisk) (EØS-relevant tekst) (2004/820/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, særlig artikel 88, stk. 2, første afsnit, under henvisning til aftalen om Det Europæiske Økonomiske Samarbejdsområde, særlig artikel 62, stk. 1, litra a), efter at have opfordret interesserede parter til at fremsætte deres bemærkninger i overensstemmelse med disse artikler ()) og under hensyntagen til disse bemærkninger, og ud fra følgende betragtninger: 1. SAGSFORLØB Den 19. juli 2002 godkendte Kommissionen rednings- støtte (?) til fordel for Fairchild Dornier GmbH (herefter benævnt »Dornier«). Støtten bestod af en tre måneders garanti. Den 6. august 2002 meddelte Tyskland Kommis- sionen, at den havde planer om at forlænge den godkendte garanti og gennemføre supplerende foranstalt- ninger til fordel for Dornier. Den 5. februar 2003 blev der indledt en formel under- søgelsesprocedure på grund af forlængelsen af garantien og de supplerende foranstaltninger (?). Tysklands svar på procedurens indledning blev modtaget 2. april 2003. De seneste oplysninger fra Tyskland blev modtaget 3. december 2003. Der er ikke under undersøgelsesproce- duren modtaget bemærkninger fra tredjeparter. 2. BESKRIVELSE AF STØTTEN 2.1. Dornier Den tyske flyfabrikant havde siden 1996 hørt ind under det amerikanske selskab Fairchild Aerospace. Dornier, der havde ca. 3 600 ansatte, fremstillede flyvemaskiner og flykomponenter i Oberpfaffenhofen-Wessling i Bayern. (1) EUT C 67 af 20.3.2003, s. 2. () EUT C 239 af 4.10.2002, s. 2. P) Se fodnote 2. Fabriksanlæg og salgssteder i Amerikas Forenede Stater var afviklet. Selskabet indgav konkursbegæring i marts 2002. Konkursbehandlingen indledtes 1. juli 2002. Samtidig blev de ansatte inddelt i to grupper, en aktiv og en passiv gruppe. Den passive gruppe, der omfattede ca. halvdelen af de ansatte, skulle ifølge planen afskediges. De ansatte i denne gruppe ophørte med at arbejde, og der blev udarbejdet en social plan, der til dels finansie- redes af en offentlig myndighed. Den 20. december 2002 besluttede konkursforvalteren at likvidere virksomheden og sælge aktiverne særskilt på auktion. Der blev gennemført to særskilte asset deals: Flyvema- skineproduktion og kundeservice blev solgt til AvCraft Aerospace GmbH og AvCraft International Ltd, medens produktion af Airbus-komponenter og flytjenester blev overdraget til Ruag Holding (Schweiz). Ifølge oplysnin- gerne fra Tyskland foregik dette ved åbne og gennem- skuelige procedurer. 2.2. De finansielle foranstaltninger Forlængelse af garantien Den 19. juli 2002 godkendte Kommissionen en 50% subsidiær garanti fra den tyske forbundsregering og delstaten Bayern for et lån på 90 mio. USD. Garantien blev betragtet som redningsstøtte i den ønskede periode (tre måneder). Denne periode indledtes ved godkendelsen og skulle ifølge planen ophøre den 20. september 2002. Den 6. august 2002 meddelte Tyskland, at garantien ville blive forlænget indtil 20. december 2002, dvs. yderligere tre måneder, for at selskabet kunne videreføres, medens det søgte efter en finanspartner. Garantibetingelserne var uændret og vedrørte det samme lån, som endnu ikke var fuldt udnyttet. Garantien blev formelt bragt til ophør 20. december 2002. Forlængelsen indtil dette tidspunkt er genstand for denne beslutning.